મજાક માં એવું કહેવાય છે કે દુનિયા માં બે પ્રકારના લોકો છે. પરણેલા અને સુખી. જો તમારે પરણેલા અને સાથે સુખી પણ થવું હોય તો તેના રસ્તા તમારે જાતે જ શોધવા પડશે. કોઈ ગુગલ કે કોઈ પુસ્તક નહિ આપે. બને ત્યાં સુધી સાંભળવાનું વધારે રાખવું અને ઝાઝા વિવાદો કરવા નહિ. એક ૮૦ વર્ષના વૃદ્ધ તેમની ૫૫ મી લગ્નની તિથી ઉજવતા હતા. કોઈકે પૂછ્યું તમારા આટલા લાંબા સુખી લગ્ન જીવનનું રહસ્ય શું !! તો તે કાકા બોલ્યા, યસ ડિયર. પત્ની ની કોઈ પણ વાત નો ફક્ત અને ફક્ત એક જ જવાબ આપવો. યસ ડિયર. આને કારણે અમારું લગ્ન જીવન સફળ છે. પત્ની સાથે વિવાદ ટાળો.